Na osnovu člana 29 stav 2 i člana 34 stav 3 Zakona o državnoj imovini („Službeni list Crne Gore“, br. 21/09 i 40/11), člana 38 stav 1 tačka 9 Zakona o lokalnoj samoupravi („Službeni list Crne Gore“, br. 2/18, 34/19 i 38/20), člana 54 stav 1 tačka 12 Statuta Glavnog grada („Sl.list Crne Gore - opštinski propisi“, broj 8/19) i Odluke Vlade Crne Gore, broj 07-4622 od 15. oktobra 2020. godine**,**  Skupština Glavnog grada - Podgorice, na sjednici održanoj dana 17. decembra 2020. godine, donijela je -

**O D L U K U**

**o prenosu prava svojine Crnogorskoj pravoslavnoj crkvi**

 **na građevinskom zemljištu u zahvatu**

**DUP-a „Nova Varoš 2 “ u Podgorici**

**Član 1**

Glavni grad-Podgorica, kao nosilac prava raspolaganja, prenosi Crnogorskoj pravoslavnoj crkvi pravo svojine na građevinskom zemljištu površine 1.938 m2, označeno katastarskim parcelama broj 2280/7 i 2280/4 iz Lista nepokretnosti br. 5791 KO Podgorica II, koje čini veći dio UP9 – zona D površine 1.939 m2 u zahvatu DUP-a „Nova Varoš 2”, na kojoj je planirana izgradnja objekta namjene: MN-vjerski objekat, spratnosti P+3, BGP 4848 m2.

Građevinsko zemljište iz prethodnog stava prenosi se Crnogorskoj pravoslavnoj crkvi, bez naknade, radi izgradnje vjerskog objekta.

**Član 2**

Građevinsko zemljište iz člana 1, procijenjene vrijednosti 658.920,00 eura, predstavlja doprinos Glavnog grada u izgradnji vjerskog objekta.

**Član 3**

Ovlašćuje se Gradonačelnik da u ime Glavnog grada zaključi ugovor sa Crnogorskom pravoslavnom crkvom.

 **Član 4**

Stupanjem na snagu ove odluke prestaje da važi Odluka o prenosu prava svojine na građevinskom zemljištu Crnogorskoj pravoslavnoj crkvi broj 01-030/13-753 od 11. jula 2013. godine („Sl. list Crne Gore-opštinski propisi“, br. 22/13).

**Član 5**

Ova odluka stupa na snagu danomobjavljivanja u „Službenom listu Crne Gore - Opštinski propisi“.

Broj: 02-016/20-1122

Podgorica, 17. decembra 2020. godine

**SKUPŠTINA GLAVNOG GRADA - PODGORICE**

 **PREDSJEDNIK SKUPŠTINE,**

 **dr Đorđe SUHIH**